|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 242-19-О/3-17

Дана: 07.10.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**ЈН бр. 242-19-О -** **Набавка медицинске опреме за потребе клиникe за инфективне болести Клиничког центра Војводине**

**ПИТАЊЕ ПОТЕНЦИЈАЛНОГ ПОНУЂАЧА:**

**“Predmet: Zahtev za dodatno pojašnjenje  konkursne dokumentacije za javnu nabavku medicinske opreme za potrebe klinike za infektivne bolesti KCV, JN br. 242-19-О**

Kao zainteresovani ponuđači u predmetnoj nabavci i ekskluzivni zastupnici renomiranog svetskog proizvođača medicinske opreme koju nabavljate  molimo vas da prihvatite našu sugestiju po pitanju izmene tehničke specifikacije koju zahtevate.

**Partija 3 – Pacijent monitor:**

**U delu koji se tiče karakteristika monitora za praćenje vitalnih parametara:**

**U okviru stavke 11. je između ostalog traženo:**BIS (BIS EEG kriva, BIS trend, vrednosti BIS, SQI, SR, SEF, TP)

Molimo Vas da prihvatite kompatibilan sistem merenja dubine anestezije (u prilogu vam dostavljamo modul koji je kompatibilan BIS-u) ili da preformulišete navedenu stavku imajući u vidu pribor koji ste tražili u stavci 12.

S obzirom da ste u **stavci 12** naveli da se uz monitor isporučuje sledeći potrošni materijal za odrasle:

* Komplet za merenje EKG ( tri odvoda )
* Komplet za merenje saturacije sa višekratnim senzorom za odrasle
* Komplet za merenje NIBP za 3 višekratne manžetne različitih    veličina
* Komplet za merenje temeperature sa višekratnim senzorom
* Komplet za merenje IBP
* Nosač za šinski sistem

Iz gore navedenog i definisanog pribora se vidi da se na monitoru mogu prataiti samo sledeći parametri:

* EKG
* SpO2
* NIBP
* TEMP
* IBP

te Vas molimo za pojašnjenje da li je sve ostalo što tražite, odnosno 3 x IBP i BIS, samo mogućnost eventualne kasnije nadogradnje i da zapravo isporučeni monitori neće moći da mere navedene parametre. S obzirom da tehničkom specifikacijom niste tražili **modularne pacijent monitore** koji imaju mogućnost kupovine modula prema potrebama korisnika, molimo Vas za pojašnjenje, na koji način će se kasnije nadograđivati pomenute opcije s obzirom da je poznato da verzije monitora koje nisu modularne nije izvodljivo kasnije menjati prema zahtevu korisnika.

Kako ovaj zahtev ukazuje da monitor treba da ima mogućnost ali neće meriti, u kom slučaju se stavka ne može voditi kao deo/predmet ove nabavke, jer sugeriše da se radi o opciji / nekoj nabavci u budućnosti kada će uređaj raditi kako je predviđeno, molimo Vas da stavku 11 preformulišete i prilagodite je stvarnom predmetu nabavke, odnosno priboru koji ste tražili u stavci 12, a imajući u vidu da su sredstva dodeljena za trenutnu nabavku dobara, a ne za eventualno neku buduću nabavku.

Molimo Vas da razmotrite naše pitanje, uvažite naše sugestije i prihvatite aparate koji imaju neznatna odstupanja u odnosu na traženu specifikaciju jer smatramo da pacijent monitor koji bismo ponudili zadovoljava sve ostale zahteve naručioca I da su aparati koje imamo u ponudi u nekim karakteristikama bolji od tražene specifikacije.

U skladu sa članom 10 ZJN, prihvatanjem ovih stavki biste omogućili veću konkurentnost u postupku javne nabavke.**“**

**ОДГОВОР НАРУЧИОЦА:**

Захтев наручиоца је јасан и прецизан и подразумева да пацијент монитор треба да мери све захтеване параметре. Није исправно тумачити захтеве наручиоца на начин да је захтевана „samo mogućnost eventualne kasnije nadogradnje“. Наручилац остаје при свом захтеву.

С поштовањем,

*Комисија за јавну набавку 242-19-О*